**A festetics Doktori iskola Iskolavezetői beszámolója**

**2024-évről**

Az Iskola létszám alakulása 2024-ben

Most belépő 1. évfolyam 1 állami ösztöndíjas és 2 fő Stipendium Hungaricum (SH) hallgatóval gyarapította a DI létszámát. A 2. évfolyamon nyolc fő állami ösztöndíjas (ebből 1 fő passzivált), a 3. évfolyamon hét fő állami ösztöndíjas (szintén 1 fő passzivált) doktoranduszunk van. A SH hallgatók létszáma a képzési szakaszban négy fő. Az abszolutórium várományosok száma 7 fő állami ösztöndíjas és két fő SH-os hallgató. ÖSSZESEN a doktoranduszi létszámunk ezek alapján: 3+8+11+9 = 31 fő (23 Ö + 8 SH).

Az alábbi megoszlásban kilenc fő szerzett abszolutóriumot 2024-ben\*:

*Állami ösztöndíjas* (hat fő)

Deutsch Ferenc (Marczali Zsolt és Kiss Balázs) nt.

Fülöp Bence (Bódis Judit és Botta-Dukát Zoltán) k.

Horváth Boglárka (Pál László) át.

Kis Judit (Husvéth Ferenc és Anton István) át.

Kovács Ákos Péter (Polgár J. Péter) át.

Strifler Patrik (Pál László) át.

*Stipendium Hungaricum* (három fő)

Agyemang Evans Duah (Takács András és Várallyai Éva) nt.

Javkhlan Ariuntungalag (Nagy Szabolcs és Bodó Szilárd) át.

Kurniawati Ari (Tóth Zoltán és Tóth Gergely) k.

Intézményi vitán az alábbi három fő vett részt:

Fülöp Bence (Bódis Judit, Botta-Dukát Zoltán) k.

Kis Judit (Husvéth Ferenc és Anton István) át.

Kolics-Horváth Éva (Kondorosy Előd, Petrovicsné Mátyás Kinga) k.

\*: zárójelben a témavezető(k) és a tudományág rövidítése szerepel: nt- növénytermesztési és kertészettudományok; át – állattenyésztéstudomány; k - környezettudomány

2024 tanévben nyilvános vitája Agyemang Evans Duah (Takács András és Várallyai Éva témavezetésében) SH hallgatónak volt.

Két doktorandusz kért halasztást 2024 során, melyből az egyiknél a témavezetői elhalálozás szerepet játszhatott.

Komplex vizsgát a januári és a júniusi vizsgaidőszakban hat hallgató tett minden doktorandusz esetében a képzési irányuknak megfelelő személyi összetételű bizottságokban.

Ösztöndíjas tevékenység

A doktoranduszok számának megtartására és a minőség javítása érdekében a MATE 2024 tavaszától a főállású jogviszonnyal nem rendelkezők számára az állami ösztöndíjat 300 000 Ft/hónapra egészítette ki. Ezzel a MAB akkreditációs jelentésében kért anyagi ösztönzés fokozására történt felhívásnak is eleget tett a MATE.

Eredményes intézményi ösztöndíjas tevékenység kapcsán EKÖP pályázatot 43 fő doktorandusz nyert el a MATE-en ebben az évben. A KDP pályázat 8 főt támogatott. Doktori Kiválósági Ösztöndíjat három PhD hallgató ért el a Festetics Doktori Iskolából, mellyel a benyújtott pályázatok (öt db) több, mint a fele volt eredményes.

Egyéb ügyek

Az ütemtervünknek megfelelően 2024 márciusában megtörtént a témavezetők tevékenységének áttekintése az új témák minőségi ellenőrzése. A témavezetők hiányosságainál a DI vezetője személyesen járt el a problémák rendezésére. Ahol nem sikerült, ott a jövőbeni intézkedések/pótlások áttekintése is megtörtént. A minőségileg kifogásolható témák visszakerültek a benyújtókhoz, s a módosított témalapokat az illetékes Szakbizottság ismételten áttekintette. Végül az újra benyújtott, javított témalapokat elfogadtuk, s azok meghirdetésre kerültek a doktori.hu felületén.

A korábbi év képzési eredményesség javítására vállalt feladatok teljesítéséről a három Szakbizottsági elnök a DIT-en beszámolt. Ugyanitt feladatul kapták az új évre vonatkozó terv elkészítését is. A DI működését érintő problémákat áttekintettük.

Az FDI 2024-es évének visszatérő kérdése a DI további sorsa volt. Elméletileg a MAB A Festetics Doktori Iskola akkreditációját monitoring-eljárásban 2027. 03.25-ig megadta. A gyakorlat azonban ezt megerősíteni nem látszott. A Szenátus 2024-ben jóváhagyott EDHT beterjesztés szerint a MATE követve a MAB javaslatát a tudományágak párhuzamosságának megszüntetésére és a DI-ák számának csökkentésére, a regnáló 11 DI számát jelentősen mérsékelni szándékozik. A 2024-re 11 DI-ból a többször elfelejteni látszott akkreditált FDI mellé további három DI öt évre megkapta az akkreditációt. A MATE maradék hét akkreditáció nélküli DI-nak a MAB meghosszabbította a működési engedélyét az átalakulás időtartamára.

Az intézményi terv szerint négy DI maradhat a MATE-én, amely megszűnteti a tudományágak párhuzamosságát (Agrártudományok-, Természettudományok-, Műszaki Tudományok- és Társadalomtudományok Doktori Iskolák). Az egyes DI alá 2-4 doktori program-tervezet került. A 2024-es egyetemi tervezet szerint az FDI jelenlegi három tudományágban folyó képzése (multidiszciplinaritása) megszűnik, s az FDI kollégái (oktatók, témavezetők, törzstagok) betagozódnak a MATE négy újonnan felállítandó DI valamelyikébe. Az FDI tagjai dönthetnek, hogy melyik DI-ban szeretnék folytatni képzési tevékenységüket, amely DI fogadja is őket. A négy új DI működésének kezdetére több határidő elhangzott. Itt jegyezzük meg, hogy 2025. márciusában új javaslat érkezett a MAB-tól a MATE DI-ák átalakítására (kataszteri alapú doktori iskolák).

Az átalakulással kapcsolatos kérdések nem akadályozták az FDI képzését, bár a DI-ba történő jelentkezésre a bizonytalanság rányomta a bélyegét. A két alkalommal szervezett felvételi vizsga során összesen három doktorandusszal (1fő állami ösztöndíjas és 2 fő Stipendium Hungaricum-os) bővült a hallgatói létszámunk, mely a szokásosnál alacsonyabb.

Az FDI folytatja működését. 2025-ben a felvételi eljárások megrendezése, komplex vizsgák és egyéb működési feladatok a mi hatáskörünkbe tartoznak.

Keszthely, 2025. március

Dr. Anda Angéla

Egyetemi tanár, FDI iskolavezető